ตลาดทุนไทยช่วยขับเคลื่อนเศรษฐกิจ
รองนายกรัฐมนตรี เปิดงานมหกรรมการลงทุนครั้งยิ่งใหญ่แห่งปี SET in the City 2010&nbsp; ย้ำตลาดทุนไทยช่วยพัฒนาและขับเคลื่อนเศรษฐกิจไทยให้ผ่านพ้นช่วงวิกฤตเศรษฐกิจ
18 พ.ย. 2553

รองนายกรัฐมนตรี เปิดงานมหกรรมการลงทุนครั้งยิ่งใหญ่แห่งปี SET in the City 2010  ย้ำตลาดทุนไทยช่วยพัฒนาและขับเคลื่อนเศรษฐกิจไทยให้ผ่านพ้นช่วงวิกฤตเศรษฐกิจ
นายไตรรงค์  สุวรรณคีรี  รองนายกรัฐมนตรี กล่าวปาฐกถาพิเศษ "Let's Set Thailand forward" ในพิธีเปิดมหกรรมการลงทุนครบวงจร "SET in the City กรุงเทพมหานคร 2010" ว่าความสำคัญของตลาดทุนไทยมีส่วนร่วมในการพัฒนาและขับเคลื่อนเศรษฐกิจไทยให้ผ่านพ้นช่วงวิกฤตเศรษฐกิจโลกที่ผ่านมา และกลไกของตลาดทุนยังเป็นส่วนสำคัญในการสร้างอนาคตของประเทศ นอกจากนี้ความสำคัญของแผนพัฒนาตลาดทุนไทย สามารถสร้างประโยชน์จากนวัตกรรมทางการเงินให้แก่ผู้เกี่ยวข้องทุกภาคส่วน ไม่ว่าจะเป็นผู้ลงทุนผู้ประกอบการในหลากหลายอุตสาหกรรม ซึ่งจะส่งผลให้เกิดการพัฒนาด้านเศรษฐกิจของไทยและสามารถรองรับการแข่งขันและความเปลี่ยนแปลงของเศรษฐกิจโลกที่เกิดขึ้น
นายจรัมพร  โชติกเสถียร  กรรมการและผู้จัดการ ตลาดหลักทรัพย์แห่งประเทศไทย กล่าวว่าในช่วงดอกเบี้ยต่ำ ทำให้ผู้มีเงินออมมองหาช่องทางใหม่ ๆ ในการสร้างผลตอบแทนจากการลงทุนประกอบกับภาวะตลาดหุ้นกระทิงในขณะนี้ ทำให้ตลาดหลักทรัพย์ฯ เป็นที่สนใจสำหรับผู้มีเงินออมและผู้ลงทุนมากขึ้น ดังนั้น งาน SET in the City 2010 ภายใต้แนวคิด
 "ความสำเร็จทางการลงทุน คุณสร้างได้ - SET Your Future" ที่จัดขึ้นในวันที่ 18-21 พ.ย.นี้ ถือเป็นช่วงเวลาที่เหมาะกับสถานการณ์ปัจจุบันที่สามารถตอบโจทย์ผู้มีเงินออมและผู้ลงทุนที่กำลังมองหาโอกาสสร้างผลตอบแทนที่สูงขึ้นได้เป็นอย่างดี “ นายจรัมพร กล่าว